sagorsarker/bangla-wikipedia huggingface dataset:
নীলম চতুর্বেদী

নীলম চতুর্বেদী হলেন একজন ভারতীয় নারী-মানবাধিকার সমর্থক ও সক্রিয়কর্মী।
তিনি ১৯৬০ সালের ১লা জুলাই উত্তরপ্রদেশের কানপুরে জন্মগ্রহণ করেছিলেন।
তিনি ভারতে লিঙ্গ ও বর্ণ সহিংসতা সম্পর্কে সচেতনতা তৈরি এবং মহিলাদের বিরুদ্ধে সহিংসতা মোকাবেলার জন্য নেটওয়ার্ক তৈরিতে কাজ করছেন। তিনি সক্ষমতা বৃদ্ধির মাধ্যমে গণতান্ত্রিক প্রতিষ্ঠানে নারীদের অংশগ্রহণের দক্ষতা বাড়ানো এবং শিশুশ্রমের সাথে জড়িত পথশিশু ও শিশুদের পুনর্বাসন এবং পরামর্শ পরিষেবাদি প্রচারের চেষ্টা করছেন। তিনি তার অঞ্চলে প্রথম মহিলাআশ্রয় প্রতিষ্ঠা করেছিলেন এবং তার সম্প্রদায়ের নারীদের সহিংসতা ও যৌন হয়রানির বিরুদ্ধে প্রচার চালিয়েছিলেন। অ্যামনেস্টি ইন্টারন্যাশনাল তার এই কাজগুলো তুলে ধরেছে।
১৯৭০ এর দশকে শ্রমিকসমিতির কর্মী হিসাবে তিনি শ্রমিকসমিতি আন্দোলনে এবং পুরো ভারতীয় সমাজে নারীদের বিষয়াদি সংক্রান্ত কাজে জড়িত হয়েছিলেন। তিনি শারীরিক ও মানসিক সহিংসতা, যৌতুক ব্যবস্থা, ধর্ষণ, পতিতাবৃত্তি এবং যৌন হয়রানির বিষয় উত্থাপনের জন্য মহিলা কর্মীদের সংগঠিত করেছিলেন।
তিনি মহিলা মঞ্চ, সখী কেন্দ্র এবং মহিলা সংগঠনসমূহের জাতীয় জোট সহ একাধিক ভারতীয় মহিলা সংগঠনের প্রতিষ্ঠাতা বা সহ-প্রতিষ্ঠাতা।
তিনি ন্যাশনাল অ্যালায়েন্স অফ উইমেন অর্গানাইজেশন্সের (মহিলা সংগঠনসমূহের জাতীয় জোট; সংক্ষেপে এনএডাব্লিউও) মূল সদস্য এবং ডেমোক্রেটিক পার্টির পক্ষে এনএডাব্লিউওয়ের ভারতীয় মহিলা সংসদে বিরোধী দলের নেতা।
পামেলা চ্যাটার্জী

পামেলা চ্যাটার্জী হচ্ছেন একজন ভারতীয় লেখিকা ও পল্লীকর্মী। তার উল্লেখযোগ্য প্রকল্প হল ৬২৫,০০০হেক্টর জমি পুনরুদ্ধার করা। তিনি নারী শক্তি পুরস্কারে ভূষিত হয়েছেন। এটি ভারতের মহিলাদের জন্য সর্বোচ্চ পুরস্কার।
চ্যাটার্জী ১৯৩০ সালের দিকে জন্মগ্রহণ করেছিলেন। তিনি ভারতের উত্তরাঞ্চল রাজ্যের কুমায়ুন অঞ্চলের বাসিন্দা। 
বিশ্বব্যাংকের সহায়তা নিয়ে তিনি ৪,৬০০ হেক্টর জমি পুনরুদ্ধার করতে সক্ষম হয়েছেন। প্রকল্পটি ৯৫ জন কৃষকের সাথে শুরু হয়েছিল তবে দুই বছরেরও বেশি সময় ধরে এই সংখ্যা বৃদ্ধি পেয়েছে। জমিগুলোতে খুব বেশি পরিমাণে সোডিয়াম ছিল যা সোডিক মাটি হিসাবে পরিচিত। জমিগুলো থেকে উৎপাদিত ধানের প্রথম ফলন প্রথাগত জমির ফলনের তুলনায় বেশি হয়েছে। সবশেষে সেখানে ১০,০০০ কৃষক ছিল এবং পুনরুদ্ধারকৃত জমির পরিমাণ বেড়ে দাঁড়িয়েছে ৬২৫,০০০ হেক্টরের মতো।
তিনি ২০০৫ সালে "লিসেন দ্য মাউন্টেন: এ হিমালয়ান জার্নাল" শীর্ষক একতি সাময়িকী প্রকাশ করেছিলেন।
তিনি ২০১২ সালে কৃষিখামারে তার অভিজ্ঞতা নিয়ে "দ্য জামুন ট্রি" নামে একটি বই প্রকাশ করেছিলেন। বইটি আধ্যাত্মিক নেতা রমেশ ওজাকে উৎসর্গ করা হয়েছিল।
২০১৭ সালে তাকে নারী শক্তি পুরস্কার দেওয়া হয়েছিল। ভারতের রাষ্ট্রপতি ভবনে রাষ্ট্রপতি রাম নাথ কোবিন্দ তাকে এই পুরস্কারটি দিয়েছিলেন। প্রধানমন্ত্রী নরেন্দ্র মোদীও সেখানে উপস্থিত ছিলেন।
ভানওয়ারি দেবী

ভানওয়ারি দেবী হলেন রাজস্থানের ভাটিরী থেকে আগত একজন ভারতীয় সমাজকর্মী। ১৯৯২ সালে বিভিন্ন পরিবারে বাল্যবিবাহ রোধের চেষ্টা করায় ক্রুদ্ধ হয়ে পুরুষরা তাকে দলধর্ষণ করেছিলেন। তার পরবর্তীকালে মামলার আসামিদেরকে আদালত খালাস দিলে তা জাতীয় ও আন্তর্জাতিক গণমাধ্যমের মনোযোগ আকর্ষণ করেছিল এবং ভারতের নারী অধিকার আন্দোলনের একটি যুগান্তকারী পর্বে পরিণত হয়েছিল। তিনি বভেরি দেবী নামেও পরিচিত।
ভানওয়ারি দেবী "কুমার" (কুমোর) বর্ণের একটি পরিবারের সদস্য। তিনি ভারতের রাজস্থান রাজ্যের রাজধানী জয়পুর থেকে দূরে অবস্থিত ভাটেরি গ্রামে বাস করেন। নব্বইয়ের দশকে এবং এখনও সেই গ্রামে বাল্যবিবাহ প্রচলন ও বর্ণ ব্যবস্থার প্রাধান্য পায়। বিয়ের সময় ভানওয়ারির বয়স ছিল পাঁচ-ছয় বছর এবং তার স্বামী মোহন লাল প্রজাপতের বয়স ছিল নয় বছর।
২০০০ সালে পরিচালক জগমোহন মুদ্রা ভানওয়ারি দেবীর গল্প নিয়ে বাওয়ান্দর নামে একটি চলচ্চিত্র মুক্তি দিয়েছিলেন।
চিলির জাতীয় টেলিভিশন

চিলির জাতীয় টেলিভিশন () চিলির পাবলিক সার্ভিস টেলিভিশন সম্প্রচারক। এটি রাষ্ট্রপতি এদুয়ার্দো ফ্রেই মন্টালভার আদেশে প্রতিষ্ঠিত হয়েছিল এবং এটি ১৯ সেপ্টেম্বর ১৯৬৯ সালে দেশব্যাপী চালু করা হয়েছিল। তখন থেকে এই সংস্থাটি বেশ কয়েকটি অনুষ্ঠানে পুনর্গঠিত হয়েছে এবং বছরের পর বছর ধরে এর কার্যক্রমের ক্ষেত্রগুলি বৃদ্ধি পেয়েছে এবং চিলির অন্যতম শীর্ষস্থানীয় টেলিভিশন সম্প্রচারক হয়ে উঠেছে। এবং দক্ষিণ আমেরিকা। ১৯৭০ সালের ১৩ ৩৭ ৩৭৭ আইনটি প্রতিষ্ঠিত করেছে যে টিভিএন অবশ্যই একটি জনসাধারণ, স্বায়ত্তশাসিত, বহুত্ববাদী এবং প্রতিনিধি জনসেবা হতে হবে। টিভিএন এর সর্বজনীন মিশন জাতীয় সাংস্কৃতিক পরিচয়, গণতন্ত্রের মান, মানবাধিকার, পরিবেশের যত্ন এবং বৈচিত্র্যের প্রতি শ্রদ্ধার প্রচারের বাধ্যবাধকতা নির্ধারণ করে। তদ্ব্যতীত, টেলিভিশন ন্যাসিয়োনাল জাতীয় টেলিভিশন কাউন্সিল কর্তৃক প্রতিষ্ঠিত মানদণ্ড অনুসারে এর পরিষেবাগুলির প্রোগ্রামিং পরিচালনা করে।
গড় মান উপপাদ্য

গণিতে, গড় মান উপপাদ্য মোটামুটিভাবে বলে যে, একটি প্রদত্ত রেখার দুটি প্রান্তবিন্দুর মধ্যে , অন্তত একটি বিন্দু আছে যেখানে রেখাটির উপর অঙ্কিত স্পর্শক, রেখাটির প্রান্তবিন্দুদ্বয় দিয়ে গমনকারী ছেদকের সমান্তরাল হবে। এটি বাস্তব বিশ্লেষণের সবচেয়ে গুরুত্বপূর্ণ ফলাফলসমূহের একটি । এই উপপাদ্যটি ব্যবধি বিন্দুতে অন্তরজ সম্পর্কে স্থানীয় অনুমান থেকে শুরু করে একটি বিরতির উপর একটি ফাংশন সম্পর্কে বিবৃতি প্রমাণ করতে ব্যবহৃত হয়।
নিখূঁতভাবে বলতে গেলে উপপাদ্যটি বলে যে, যদি ফাংশন বদ্ধ ব্যবধিতে অবিচ্ছিন্ন , মুক্ত ব্যবধিতে অন্তরীকরণযোগ্য, তাহলে মুক্ত ব্যবধিতে একটি সংখ্যা আছে; যার জন্য formula_1 ব্যবধিতে formula_2 and formula_3 প্রান্তবিন্দুদ্বয় যোগ করে প্রাপ্ত ছেদক formula_4 ব্যবধিতে formula_5 বিন্দুতে অঙ্কিত স্পর্শক রেখার সমান্তরাল হবে , এটিকে লেখা যায়:
এই উপপাদ্যের একটি বিশেষ ঘটনা প্রথম গোবিন্দস্বমী ও ভাস্কর দ্বিতীয়ের উপর মন্তব্য করতে গিয়ে ভারতের "কেরালা স্কুল অব অ্যাস্ট্রোনমি অ্যান্ড ম্যাথমেটিক্সের" পরমেশ্বর (১৩৭০–১৪৬০) কর্তৃক বর্ণিত হয়েছিল। ১৬৯১ সালে মাইকেল রুলে উপপাদ্যটির একটি সীমাবদ্ধ রূপ প্রমাণ করেন; ফলাফলস্বরুপ যা এখন রুলে'র উপপাদ্য নামে পরিচিত এবং ক্যালকুলাসের কৌশল ছাড়া শুধুমাত্র বহুপদীদের জন্য তিনি উপপাদ্যটি প্রমাণ করেছিলেন। এর আধুনিক রূপে "গড় মান উপপাদ্যটি" ১৮২৩ সালে ওগুস্তাঁ লুই কোশি দ্বারা বর্ণিত এবং প্রমাণিত হয়। তখন থেকেই এই উপপাদ্যের বিভিন্ন প্রকরণ প্রমাণিত হয়েছে। 
 * প্ল্যানেট ম্যাথ: গড়-মান উপপাদ্য
উমা বর্ধন

উমা বর্ধন (জন্ম ১৯৪৫) ভারত এর সমসাময়িক মহিলা শিল্পীদের অন্যতম। তাঁর চিত্রকর্মগুলি সাধারণত যা মূলধারার এবং সমসাময়িক শিল্প সংস্কৃতি, উভয় ক্ষেত্রেই তুলনামূলকভাবে কম উল্লেখিত এমন কাহিনী এবং স্থানগুলি বিষয়ক। তার পছন্দের মাধ্যমটি হ'ল রেশম কাপড়ের উপর জল রঙ। তিনি ক্যানভাসে তেল সহ অন্যান্য মাধ্যমেও কাজ করেছেন। তাঁর চিত্রকর্মগুলি ভারত এবং বিদেশে বেশ কয়েকটি বড় সংগ্রহে রয়েছে। তাঁর কাজগুলি কলকাতায় তাঁর গঠনমূলক বছরগুলি এবং আধ্যাত্মিকতার প্রতি তার গভীর বিশ্বাস দ্বারা অনেক অনুপ্রেরণা পেয়েছিল। তিনি মূলত কলকাতার, পরে তিনি হরিয়ানার গুড়গাঁওয়ে থাকেন এবং কাজ করেন 
উমা বর্ধন কুড়ি দশকের গোড়ার দিকে তাঁর কাজ শুরু করেছিলেন, কলকাতা বিশ্ববিদ্যালয় থেকে চারুকলা বিষয়ে স্নাতকোত্তর শেষ করে, তৈলচিত্রের মাখন দত্ত গুপ্ত এবং জল রঙের মানিক ব্যানার্জীর মতো খ্যাতনামা শিল্পীদের অধীনে পশ্চিমবঙ্গের বিড়লা একাডেমি থেকে চারুকলায় ডিপ্লোমা করেন। 
শৈশব থেকেই তিনি সবসময় শিল্পকর্মে আগ্রহী। তিনি রবীন্দ্রনাথ ঠাকুরের কবিতা পছন্দ করতেন এবং তাঁর কবিতা পড়ে মনে মনে কল্পনা করে স্কেচ আঁকতেন।
প্রকৃতি সম্পর্কিত একাধিক বিষয়ে চিন্তন ও মনন, উমা বর্ধনের শিল্পে প্রকাশ পেয়েছে। তিনি তার প্রধান চরিত্রগুলি যেমন হিন্দু দেবী, দেবতা, নারী, পাখি এবং অন্যান্য প্রাকৃতিক উপাদানগুলিকে উন্মুক্ত রং যুক্ত আধ্যাত্মিকতার তুলির টান, রেখাগুলির সাথে প্রবহমান এবং মাতৃ প্রকৃতির চেতনায় ভিজতে থাকা দৃশ্যমান ভাবনায় রূপান্তরিত করেন। আধ্যাত্মিক চিন্তাধারার কারণে হিন্দু দেব দেবী, সর্বদা তাঁর সৃষ্টির বিষয়বস্তুর হিসাবে দেখা যায়। 
উমা বর্ধন ১৯৮৭ সালে তার প্রথম একক শিল্প প্রদর্শনী করেছিলেন, তারপরে এক দশক ধরে অসংখ্য একক প্রদর্শনী করেন। তাঁর একক প্রদর্শনী "কস্মিক ডান্স অব শিবা ২০১৪" শিবের বিভিন্ন ধরনের নৃত্যের উপর ভিত্তি করে তৈরি হয়েছিল যিনি এই জগতের সমস্ত সৃষ্টি এবং ধ্বংসের অন্তরালে রয়েছেন মনে করা হয়। এই বিষয়ে এবং আধ্যাত্মিকতার প্রতি তাঁর আগ্রহে তিনি ভারতবর্ষের অসংখ্য শিব মন্দির দর্শন করেছিলেন। 
চারুকলা একাডেমির আরেকটি প্রদর্শনীতে বর্ধন, গ্রামীণ জীবনের‌ প্রকৃতির, প্রাকৃতিক সৌন্দর্যের বিপরীতে, বর্তমান নগর জীবনে প্রচলিত কৃত্রিম পরিবেশের আধিপত্যকে চিত্রিত করেছেন। এই শিল্পক্রমটি তাঁর কলকাতার গঠনমূলক বছরগুলি এবং বাংলার দুরবর্তী গ্রাম তথা উপজাতি অঞ্চলে তার ভ্রমণকালের দ্বারা অনুপ্রানিত- এটি এমন একটি উপাদান যা তাঁর কাজগুলিতে বারংবার দেখা গেছে। 
"সিল্কের উপরে জল রঙ" ব্যবহার করেন এমন খুব স্বল্পসংখ্যক শিল্পীদের মধ্যে তিনি একজন। এটি একটি তুলনামূলক শ্রমসাধ্য প্রক্রিয়া যেখানে একটি বিশেষ রেশম কাপড় আকার জন্য ব্যবহার করার আগে বোর্ডে এ লাগানো হয় । এটি এত জনপ্রিয় না হওয়ার এটিও কারণ হতে পারে। মুর্শিদাবাদী সিল্ক নামে বিখ্যাত রেশমী কাপড়টি পশ্চিমবঙ্গের মুর্শিদাবাদ জেলা থেকে আনার পর প্রথমে গরম জল দিয়ে, হাতে বা ওয়াশিং মেশিনে হালকা ধুয়ে নেওয়া হয়। এরপর কাগজের বোর্ডে আঠা দিয়ে আটকনো হয়। যেহেতু জল রঙগুলির, অন্যান্য রঙগুলির তুলনায় বেশি গড়িয়ে যাওয়ার প্রবণতা রয়েছে সেই কারণে এতে খুব বেশি পরিমাণে জল যুক্ত না করে রঙগুলি মোটামুটি ঘন রাখা প্রয়োজন। জলের রঙ ধরে রাখতে এবং ছড়িয়ে পড়া আটকাতে তিনি বোর্ডে আটকানো রেশম কাপড়ের উপরে আঠা লাগান এবং শুকানোর জন্য ২ থেকে ৩ ঘণ্টা রেখে দেন। রেশমী কাপড়ের উপরে কতটা আঠার পরিমাণ প্রয়োগ করতে হবে তা জটিল, কারণ অতিরিক্ত আঠালো ভাব ভাল নাও হতে পারে সেইজন্য খুব সাবধানতা অবলম্বন করতে হবে। 
একক ও দলগত প্রদর্শনী :
আল-বাইদা মসজিদ

আল-বাঈদা মসজিদ (, ) মরক্কোর ঐতিহাসিক পুরনো শহর ফেজের ফেস আল-জেদীদে অবস্থিত একটি মসজিদ।
মসজিদটি নিকটবর্তী আল-হামরা মসজিদের পরে এবং সম্ভবত মেরিনিড যুগের পরে নির্মিত হয়। বরিস মাসলো (বিশ শতকের লেখক যিনি ফেজের অনেক মসজিদ নথিভুক্ত করেছেন) বিশ্বাস করেন ভবনের গঠন ইঙ্গিত দেয় এটি একটি ছোট অভ্যন্তরীণ স্থান (বর্তমানে মিহরাবের নিকটে) হিসেবে শুরু হয় এবং পরবর্তীতে সম্প্রসারণ করা হয়। সম্ভবত এই সম্প্রসারণে প্রাঙ্গণ ও এর চারপাশের বারান্দা যুক্ত করা হয় যা মূল প্রার্থনা কক্ষের চেয়েও প্রশস্ত। মসজিদটির মিনারটিও এই সম্প্রসারণের সময় থেকেই আছে।
মসজিদের প্রবেশদ্বারটি ফেস আল-জেদীদের প্রধান সড়কে অবস্থিত। এটিতে নাল আকৃতির খিলান রয়েছে যার উপরে কাঠের একটি ছোট চাঁদোয়া আছে। প্রবেশপথের পাশে একটি ঐতিহাসিক ফোয়ারা আছে যা জেলিজ মোজাইক টালি দিয়ে সজ্জিত। মসজিদের মিনারটি প্রবেশপথ ও ফোয়ারার কিছুটা ডানদিকে (বা দক্ষিণ) ও পিছনে দাঁড়িয়ে আছে।
মসজিদের প্রবেশপথটি খিলানযুক্ত বারান্দা দিয়ে ঘেরা প্রায় বর্গাকার একটি প্রাঙ্গণের অগ্রগামী। প্রাঙ্গণের মেঝে জেলিজ টালি দিয়ে আবৃত এবং এর মাঝখানে মার্বেল বেসিনের সাথে একটি ফোয়ারা আছে। প্রাঙ্গণের দক্ষিণ দিকের বারান্দাটি প্রধান প্রার্থনা কক্ষের সাথে সংযুক্ত যা প্রাঙ্গণের বারান্দাটির চেয়ে কম প্রশস্ত (সম্ভবত এটি ভবনের অন্যান্য অংশের চেয়ে পুরনো এবং এটিকে প্রসারিত করার জন্য প্রাঙ্গণটি যুক্ত করা হয়)। এই প্রার্থনার স্থানটি প্রায় সমান খিলানগুলোর একটি সারি দিয়ে বিভক্ত। মিহরাবটির গঠন ঐতিহ্যবাহী মরক্কান মিহরাবগুলোর অনুরূপ হলেও এটি তুলনামূলক সরল ও অনলঙ্কৃত।
প্রার্থনা কক্ষ, প্রাঙ্গণ ও মিনারটির মাঝের কোণে একটি অজুখানা রয়েছে। অজুখানাটিতে আয়তকার জলের বেসিন আছে এবং এর চারপাশে সাতটি ছোট কক্ষ রয়েছে যা ল্যাট্রিন হিসেবে কাজ করে।
মিনারটি বর্গাকার এবং সামগ্রিকভাবে মরক্কান মিনারগুলোর অনুরূপ। এর প্রধান স্তম্ভটি ১২.৬ মিটার উঁচু এবং এর প্রতিপার্শ্বের প্রস্থ ২.৮২ মিটার। এর উপরে ছোট গৌণ স্তম্ভটি ৩.২৫ মিটার উঁচু এবং শীর্ষে একটি ছোট গম্বুজ আছে। মিনারের পৃষ্ঠ সাদা রঙে আচ্ছাদিত এবং এর সরু জানালাগুলোর চারদিকে অপেক্ষাকৃত সরল জ্যামিতিক নকশা ও কারুকাজ আছে।
আদানি বন্দর ও বিশেষ অর্থনৈতিক অঞ্চল

আদানি বন্দর ও বিশেষ অর্থনৈতিক অঞ্চল (আদানি পোর্টস অ্যান্ড এসইজেড) হল ভারতের বৃহত্তম বেসরকারি বহু-বন্দর পরিচালনাকারী সংস্থা। এটি সংহত অবকাঠামো কর্পোরেশন আদানি গোষ্ঠীর একটি অংশ। সংস্থাটি আগে মুন্দ্রা পোর্ট অ্যান্ড স্পেশাল ইকোনমিক জোনে লিমিটেড নামে পরিচিত ছিল, নামটি ২০১২ সালের ৬ জানুয়ারি বর্তমান নামে পরিবর্তন করা হয়। এপিএসইজেড মুন্দ্রায় ভারতের বৃহত্তম এসইজেড সহ বন্দরসমূহের একটি বড় নেটওয়ার্কের প্রতিনিধিত্ব করে। এপিএসইজেড-এর বন্দর ব্যবসা হল তার লজিস্টিক ব্যবসার অবিচ্ছেদ্য অংশ এবং এটি ভারতের ১২ টি স্থানে উপস্থিতি রয়েছে।
সংস্থাটি মুন্দ্রা বন্দরে কার্যক্রম শুরু করে এবং বর্তমানে ভারতে ৬ টি রাজ্য জুড়ে ৪৫ টি বার্থ ও ১৪ টি টার্মিনাল সহ ১০ টি বন্দর পরিচালনা করে।
সহায়ক সংস্থা আদানি লজিস্টিকস লিমিটেডের মাধ্যমে, এপিএসইজেড ৩ টি অভ্যন্তরীণ কনটেইনার ডিপো পরিচালনা করে। অভ্যন্তরীণ কনটেইনার ডিপো তিনটি হল রাজস্থানের কিশানগড়ে, হরিয়ানার পাটলি ও পাঞ্জাবের কিলাই রায়পুরে অবস্থিত। সংস্থাটি ভারতীয় রেলের থেকে বিভাগ ১ লাইসেন্স অর্জন করেছে, যা সমগ্র ভারত জুড়ে পণ্য চলাচলে সহায়তা করে। আদানি লজিস্টিকের মালিকানাধীন ট্রেনসমূহ কোভিড-১৯ লকডাউন চলাকালীন তামিলনাড়ু, কর্ণাটক, পশ্চিমবঙ্গ ও মহারাষ্ট্রে ৬০ লক্ষাধিক নাগরিককের জন্য ৩০,০০০ টন খাদ্যশস্য প্রেরণে ব্যবহৃত হয়।
সংস্থাটি ২০১৯ সালে প্রথমবার জাতীয় সিএসআর পুরস্কার অনুষ্ঠানে একটি 'সম্মানসূচক বিশেষ উল্লেখ' পুরস্কার লাভ করে। এই পুরস্কারটি অর্থমন্ত্রী নির্মলা সীতারামন ও তাঁর সহকারী অনুরাগ ঠাকুর প্রদান করেন।
গুজরাতের কচ্ছ জেলার মুন্দ্রা পশ্চিম বন্দরের নিকটে এম/এস আদানি বন্দর ও এসইজেড লিমিটেডের জাহাজ ভাঙা সুবিধা পরিদর্শন করার জন্য কেন্দ্রীয় পরিবেশ ও বন মন্ত্রক দ্বারা বিজ্ঞান ও পরিবেশ কেন্দ্রের সুনিতা নারায়ণের নেতৃত্বে একটি কমিটি গঠন করা হয়। কমিটি ১৮ ই এপ্রিল ২০১৩ সালে প্রতিবেদন জমা করে, তাতে ম্যানগ্রোভ ধ্বংস, খাঁড়ি অবরুদ্ধ করা ও অন্যান্য ছাড়পত্রের শর্ত লঙ্ঘনের প্রমাণ পাওয়া যায়। এরপরে, প্রকল্পটির জন্য ২০১৩ সালের ২৯ শে জুলাই একটি গণশুনানি অনুষ্ঠিত হয়, যেখানে মুন্দ্রা মহকুমার টুন্দ্রা গ্রামে প্রকল্পের জন্য ক্ষতিগ্রস্ত চারটি গ্রাম ও আশেপাশের লোকেরা জন শুনানিতে অংশ গ্রহণ করে এবং প্রকল্প ও পরিবেশের উপরে ক্ষতিকর প্রভাব সম্পর্কে প্রশ্ন উত্থান করে। গ্রামবাসীদের কাছ থেকে জিজ্ঞাসিত প্রতিটি প্রশ্নের উত্তর দিয়ে প্রকাশ্য শুনানি সফলভাবে শেষ হয়।
টাঙ্গমুরি

টাঙ্গমুরি, খাসি ভাষায় "কা টাঙ্গমুরি", হল উত্তর-পূর্ব ভারতের মেঘালয় রাজ্যের হায়নিউ ট্রেপ জনজাতি দ্বারা ব্যবহৃত দুটি রীডযুক্ত একটি শাঙ্কব ছিদ্রের বায়ু-যন্ত্র।
এই বাদ্যযন্ত্রটি নানা ঐতিহ্যবাহী নৃত্য এবং অন্যান্য ঐতিহ্যবাহী অনুষ্ঠানের জন্য ব্যবহৃত হয়। এর মধ্যে একটি হল আদিবাসী ধর্ম অনুসারে শবদাহকার্য "নিয়াম খাসি "। টাঙ্গমুরি বাজান হলে খুব উচ্চ কম্পাঙ্কের শব্দ সৃষ্টি হয়।
যন্ত্রটিতে ১৫ সেন্টিমিটার দীর্ঘ শাঙ্কব ছিদ্রের (কাঠের ঘণ্টাও বলা হয়) নল আছে, যেটি একটি কাঠের টুকরো দিয়ে তৈরি। এছাড়া আছে একটি মুখনল এবং একটি কাঠের নল। কাঠের নলটি প্রায় ২০ সেন্টিমিটার দীর্ঘ এবং তাতে সাতটি আঙুলের ছিদ্র থাকে। শাঙ্কব নলটি কাঠের নলের সঙ্গে চাপ দিয়ে সংযুক্ত করা হয়। একটি ঘাসের নালিকা, যেটি এক প্রান্তে সরু এবং অন্য প্রান্তে প্রশস্ত, মুখনলের মধ্যে ঢোকানো হয়। এর পরে সরু প্রান্তটি একটি সরু ধাতব দণ্ডের ভিতরে প্রবেশ করানো হয় যেটিকে মূল কাঠের নলের সাথে সংযুক্ত করা হয়। 
মেঘালয়ে টাঙ্গমুরিকে বাদ্যযন্ত্রের রানী হিসাবে উল্লেখ করা হয় এবং সেখানে এটি ব্যাপকভাবে পরিবেশন করা হয়। জয়ন্তিয়া পাহাড় এবং আশেপাশের অঞ্চলের খাসিয়াদের মধ্যে কা শাদ নং ক্রেম নামক ধর্মীয় নৃত্যের সময় টাঙ্গমুরি বাজানো হয়। এছাড়াও অন্যান্য চিরাচরিত আচারের অংশ হিসেবে এই বাদ্যের ব্যবহার আছে। 
কা শাদ নং ক্রেম অথবা কা পমব্লাং ওংক্রেম খাসিয়াদের সর্বাধিক গুরুত্বপূর্ণ উৎসব। মূলত এটি দেবী কা ব্লেই সিনশারের জন্য একটি ধন্যবাদ জ্ঞাপন উদ্‌যাপন। এই ধন্যবাদ উৎসব চলাকালীন টাঙ্গমুরি বাদন একটি গুরুত্বপূর্ণ উপকরণ।
গৌতম আদানি

গৌতম শান্তিলাল আদানি (; জন্ম: ২৪ জুন ১৯৬২) একজন ভারতীয় শিল্পপতি, যিনি আদানি গোষ্ঠীর চেয়ারম্যান ও প্রতিষ্ঠাতা। তিনি ভারতের 
আহমেদাবাদ ভিত্তিক বন্দর উন্নয়ন ও পরিচালনাকারী বহুজাতিক গোষ্ঠির সাথে সংযুক্ত রয়েছেন। গৌতম আদানি তাঁর স্ত্রী প্রীতি আদানির নেতৃত্বাধীন আদানি ফাউন্ডেশনের সভাপতি।
তিনি ১৯৮৮ সালে আদানি গোষ্ঠী প্রতিষ্ঠা করেন এবং ব্যবসাকে সম্পদ, সরবরাহ, শক্তি, কৃষি, প্রতিরক্ষা ও মহাকাশ ব্যবস্থার সাথে বৈচিত্র্যময় করেন। "ফোর্বস"-এর মতে, ২০২২ সালের ১৯ ই সেপ্টেম্বর পর্যন্ত তাঁর পরিবারের সম্পত্তির পরিমাণ প্রায় ১৫২.১ বিলিয়ন মার্কিন ডলার। তিনি এশিয়ার তথা ভারতের দ্বিতীয় ধনী ব্যক্তি, এই স্থানটি ২০১৯ সালে অর্জন করেছেন। তিনি "ইন্ডিয়া টুডে" পত্রিকায় ২০১২ সালে ভারতের তৃতীয় সবচেয়ে ক্ষমতাশালী ব্যক্তি হিসাবে স্থান পেয়েছিলেন। তিনি ২০১৮ সাল পর্যন্ত অদানি পোর্টস অ্যান্ড এসইজেড লিমিটেডের ৬৬%, আদানি উদ্যোগসমূহের ৭৫%, আদানি পাওয়ারে ৭৩% এবং আদানি ট্রান্সমিশন লিমিটেডের ৭৫% অংশীদার ছিলেন।
গুজরাতের আহমেদাবাদের একটি জৈন পরিবারে শান্তিলাল ও শান্তি আদানির সন্তান গৌতম আদানি ১৯৬২ সালের ২৪ জুন জন্মগ্রহণ করেন। তাঁর ৭ ভাইবোন রয়েছে এবং তাঁর বাবা-মা গুজরাতের উত্তরের অংশ থরাদ শহর থেকে আহমেদাবাদে এসেছিলেন। তাঁর বাবা একজন বস্ত্র ব্যবসায়ী ছিলেন।
কৈশোর বয়সে ১৯৭৮ সালে গৌতম আদানি মহেন্দ্র ব্রাদার্সের জন্য হীরা নির্বাচক হিসাবে কাজ করতে মুম্বাই শহরে পৌঁছান। তিনি মুম্বইয়ের জাভেরি বাজারে নিজস্ব হীরা দালালি সংস্থা প্রতিষ্ঠার আগে সেখানে ২-৩ বছর কাজ করেন।
তাঁর বড় ভাই মনসুখ ভাই আদানি ১৯৮১ সালে আহমেদাবাদে একটি প্লাস্টিক ইউনিট ক্রয় করেন এবং তাঁকে পরিচালনার জন্য আমন্ত্রণ জানান। এই উদ্যোগটি পলিভিনাইল ক্লোরাইড (পিভিসি) আমদানির মাধ্যমে বৈশ্বিক বাণিজ্যে আদানির প্রবেশদ্বার হয়ে দাঁড়ায়।
গৌতম আদানি প্রীতি আদানিকে বিয়ে করেন। এই দম্পতির দুই ছেলে- করণ আদানি এবং জিৎ আদানি। তিনি "জৈন আন্তর্জাতিক বাণিজ্য সংস্থা"র (জেআইটিও) সদস্য। ১৯৯৮ সালে তাকে অপহরণ করা হয় এবং মুক্তিপণের জন্য জিম্মি করা হয় কিন্তু অর্থ সংগ্রহ না করেই তাকে মুক্তি দেয়া হয়। ২০০৮ সালের মুম্বাই হামলার সময় তিনি তাজমহল প্যালেস হোটেলে ছিলেন।
লার্সেন অ্যান্ড টুব্রো

লার্সেন অ্যান্ড টুব্রো লিমিটেড, সাধারণত এল অ্যান্ড টি হিসাবে পরিচিত, একটি ভারতীয় বহুজাতিক প্রযুক্তি, প্রকৌশলী, নির্মাণ, উৎপাদন ও আর্থিক পরিষেবা সংস্থা। সংস্থার সদর দফতর ভারতের মুম্বই শহরে অবস্থিত। এটি ভারতে আশ্রয় গ্রহণকারী দু'জন ডেনিশ প্রকৌশলীর দ্বারা প্রতিষ্ঠিত হয়। সংস্থাটি বিশ্বের শীর্ষ ৫ টি নির্মাণ সংস্থার তালিকায়ও গণ্য হয়। সংস্থার প্রাথমিক ও ভারী প্রকৌশলী, নির্মাণ, ভূসম্পত্তি, মূলধন সামগ্রীর উৎপাদন, তথ্য প্রযুক্তি এবং আর্থিক পরিষেবাসমূহে ব্যবসায়িক আগ্রহ রয়েছে। ২০২০ সালের হিসাবে, এল অ্যান্ড টি গোষ্ঠীর ১১৮ টি সহায়ক, ৬ টি সহযোগী, ২৫ টি যৌথ উদ্যোগ ও ৩৫ টি যৌথ পরিচালনাকারী সংস্থা রয়েছে।
এল অ্যান্ড টি তিনটি মূল পণ্য/পরিষেবায় নিযুক্ত রয়েছে: নির্মাণ ও প্রকল্প সম্পর্কিত কার্যক্রম; উৎপাদন ও বাণিজ্য কার্যক্রম; এবং প্রকৌশলী পরিষেবা। প্রশাসনিক প্রয়োজনে, এল অ্যান্ড টি দ্বারা পাঁচটি বিস্তৃত বিভাগে গঠন করা হয়েছে:
লার্সেন অ্যান্ড টুব্রো ১৯৩৮ সালে মুম্বাইয়ে ডেনমার্কের দুই প্রকৌশলী হেনিং হল্ক-লার্সেন ও সেরেন ক্রিস্টিয়ান টুব্রো দ্বারা প্রতিষ্ঠিত একটি সংস্থা থেকে উদ্ভূত হয়। সংস্থাটি ডেনিশ ও সংযুক্ত সরঞ্জামগুলির ডেনিশ প্রস্তুতকারকদের প্রতিনিধি হিসাবে শুরু হয়। যাইহোক, ১৯৩৯ সালে দ্বিতীয় বিশ্বযুদ্ধ শুরু হওয়ার সাথে সাথে বাণিজ্যে অবরোধের ফলে, অংশীদাররা কাজ শুরু করার এবং পরিষেবার সুবিধার্থে একটি ছোট ওয়ার্কশপ শুরু করে। ডেনমার্কে ১৯৪০ সালে জার্মানি দ্বারা আক্রমণের ফলে ডেনিশ পণ্য সরবরাহ বন্ধ হয়ে যায়। যুদ্ধকালীন সময়ে মেরামত ও পুনর্বিবেচনা ও ডিগাউস জাহাজসমূহ এলএন্ডটিকে একটি সুযোগ দিয়েছিল এবং এই ক্রিয়াকলাপগুলি পরিচালনা করার জন্য একটি নতুন সংস্থা হিলদা লিমিটেড গঠন করে। এলঅ্যান্ডটি জাহাজসমূহ মেরামত ও রঙ করাও শুরু করে, যা সংস্থার সম্প্রসারণের ইঙ্গিত প্রদান করে। ব্রিটিশ ভারতে টাটাদের জন্য সোডা অ্যাশ প্ল্যান্ট স্থাপনে নিযুক্ত জার্মান ইঞ্জিনিয়ারদের হঠাৎ অন্তঃকরণ ঘটে (দ্বিতীয় বিশ্বযুদ্ধের কারণে সৃষ্ট সন্দেহের কারণে), ফলে এল অ্যান্ড টি-কে স্থাপনের ক্ষেত্রে প্রবেশের সুযোগ পায়।
মহাবালেশ্বেরর স্ট্রবেরি

মহাবালেশ্বর স্ট্রবেরি হল মহাবালেশ্বরের পাহাড়ী ঢালে জন্মানো স্ট্রবেরি , যা ভারতে উৎপাদিত মোট স্ট্রবেরির প্রায় ৮৫ শতাংশ। স্ট্রবেরি, রাস্পবেরি, গুসবেরী এবং কুঁচকির সাথে মহাবালেশ্বর এবং তার আশেপাশের অঞ্চলে বৃহৎ আকারে উৎপাদিত হয়। মহাবলেশ্বর স্ট্রবেরি ভৌগোলিক নির্দেশক (জিআই) ট্যাগটি পেয়েছিল ২০১০ সালে।
ব্রিটিশ শাসনামলে স্ট্রবেরি অস্ট্রেলিয়া থেকে এই অঞ্চলে আনা হয়েছিল। মহাবলেশ্বর ছিলেন ব্রিটিশ রাজের অধীনে বোম্বাই প্রেসিডেন্সির গ্রীষ্মের রাজধানী। তার পর থেকে স্থানীয় কৃষকরা তাদের নিজস্ব বিভিন্ন জাতের ফলের বিকাশ করেছেন, যার কয়েকটি অন্যান্য স্থান থেকে আমদানি করা হয়।
মহাবালেশ্বর স্ট্রবেরি প্রধানত পশ্চিম মহারাষ্ট্রের পার্বত্য মহাবালেশ্বর-পঞ্চগনি বেল্টে জন্মে। ২০১৫ সালের শেষের দিকে, এটি প্রায় ৩০০০ একর জমিতে জন্মে এবং বছরে প্রায় ৩০,০০০ মেট্রিক টন ফল উৎপন্ন হয়। মহাবালেশ্বর স্ট্রবেরি দেশের মোট স্ট্রবেরি উৎপাদনের প্রায় ৮৫ শতাংশ অবদান রাখে। এ অঞ্চলের শীতল জলবায়ু এবং লাল মাটি ফলটি উৎপাদনের জন্য উপযুক্ত করে তোলে এবং এটি একটি অনন্য স্বাদ দেয়।
মহাবালেশ্বর স্ট্রবেরি একটি মৌসুমী ফল যা সাধারণত অক্টোবর-নভেম্বর এবং এপ্রিল - মেয়ের মধ্যে স্থায়ী হয়। মা চারা, যেগুলির কয়েকটি জুন মাসে ক্যালিফোর্নিয়া থেকে আমদানি করা হয়, ওয়াইয়ের মতো জায়গায় নার্সারিগুলিতে রোপণ করা হয়। এই চারাগুলির প্রতিটি দ্বারা উৎপাদিত রানারগুলি সেপ্টেম্বর মাসে পুনরায় প্রতিস্থাপন করা হয়। জমিটি সেপ্টেম্বরে বর্ষা মৌসুমের পরে ধোঁয়াশা এবং জমিতে প্লাস্টিকের শীট দিয়ে ঢেকে দেওয়া হয়। এই চাদরের মাধ্যমে গর্তে বীজ রোপণ করা হয় এবং গোবর সার প্রয়োগ করা হয় এবং জমিতে স্প্রে করা হয়।
এই অঞ্চলের প্রায় অর্ধেক ফল ক্যালিফোর্নিয়ার মিষ্টি চার্লি জাতের অন্তর্গত, যেমন কামারোসা এবং শীতকালীন ডন অন্য দুটি প্রধান জাত। Other notable varieties include Rania and Nabila. অন্যান্য উল্লেখযোগ্য জাতগুলির মধ্যে রয়েছে রানিয়া এবং নাবিলা। মহাবালেশ্বর স্ট্রবেরি অঞ্চলে বিভিন্ন খাদ্য পণ্য যেমন- জাম, ফল ক্রাশ, আইসক্রিম, মিল্কশেক, স্ট্রবেরি ফ্রেশ ক্রিম, স্ট্রবেরি ফজ, স্ট্রবেরি ওয়াইন এবং জেলি টফিস তৈরিতে ব্যবহৃত হয়।
মহাবালেশ্বর থেকে স্ট্রবেরি প্রচুর পরিমাণে ফ্রান্স, বেলজিয়াম, মালয়েশিয়া এবং মধ্য প্রাচ্যে অন্যান্য দেশে রফতানি করা হয়। ফলটি রফতানির আগে হিমশীতল করা হয়।
অল ইন্ডিয়া স্ট্রবেরি গ্রোভারস অ্যাসোসিয়েশন, ভৌগোলিক সূচকাদি পণ্য আইন, ১৯৯৯ এর অধীনে মহাবালেশ্বর স্ট্রবেরি নিবন্ধকের, পেটেন্টস, ডিজাইনস এবং ট্রেডমার্ক, চেন্নাইয়ের কন্ট্রোলার-জেনারেলের কার্যালয়ে রেজিস্ট্রেশন করার প্রস্তাব করেছিল। দু'বছর পরে ২০১০ সালে এই ফলটিকে জিআইয়ের মর্যাদা দেওয়া হয়েছিল।
গোপালপুরের তসর

গোপালপুর এমন একটি গ্রাম যা তসর কাপড় তৈরির জন্য পরিচিত। এটি ভারতের ওড়িশা রাজ্যের জাজপুর জেলায় অবস্থিত। এই হস্তশিল্পটি ২০০৯ সালে ভারত সরকারের ভৌগোলিক সূচক ট্যাগ পেয়েছিল। তসর টেক্সটাইলগুলি ধুতি, জোদা, শাল, স্কার্ফ এবং শাড়ির সাথে সম্পর্কিত । 
প্রক্রিয়াটি খসড়া এবং কারুকাজ দিয়ে শুরু হয়।
মহিলারা সাধারণত 'নাটাই' ধরে থাকা তসর সুতাগুলো রিল করতে সহায়তা করে। ফিলামেন্টটি মোড় ঘুরিয়ে তাঁতি একটি অবিচ্ছিন্ন গতিতে কাঠের 'নাটাই'র উপর সুতাগুলিকে বাতাস করে। শোভাকর্ম হাত দ্বারা করা হয়, অতিরিক্ত তাঁত বা একটি 'বাঁধা' দিয়ে অতিরিক্ত ওয়ার্প দিয়ে হাতে প্যাটার্ন করা হয়। অলঙ্করণগুলি ফ্যাব্রিকের মান বাড়ায়। বিকল্পভাবে, রিলিং মেশিনগুলি উপলব্ধ।
ঐতিহ্যগতভাবে, চরকির চারপাশে সুতাটি ঘোরানো হয়। স্পিনিং হুইল (চরকা) এর সাহায্যে ওয়েফটের জন্য বোবিনগুলি (নালি) পূরণ করা হয়। "গান্ধী চরাকা" বা কাঠের চরকাকে ধাতব অংশ দ্বারা প্রতিস্থাপন করা হয়েছে।
ফ্যাব্রিক একটি 'কাট শাটল কৌশল' ব্যবহার করে বোনা হয়, যার মধ্যে শাটলগুলি একে অপরের সাথে যুক্ত করে চুলার দিক দিয়ে ফোদা কুম্ভ গঠন করে। উভয় পক্ষের শাটলগুলি ফ্যাব্রিকের মূল শরীরের জন্য প্রধান শাটলটির সাথে যুক্ত করে। টাই এবং ডাই বাঁধা কৌশল দ্বারা, ফোদা কুম্ভ প্যাটার্ন একাধিক প্রযোজনার জন্য অনুলিপি করা হয়।
সুতাগুলো বিভিন্ন রং এ যেমন- ম্যারুন, লাল, বরই এবং মরিচায় রঞ্জিত হয়। তসর কাপড় এবং ঘিচায় নকশাকৃত এবং একটি ওয়েফ্ট এবং কাট শাটল কৌশল দ্বারা ডিজাইন করা হয়।
ফ্যাব্রিকগুলি মূলত পিডব্লিউসিএস এবং এসএইচজি এর বায়ানিকা (ওএসএইচডাব্লুসিএস), সমবলপুরি বস্ত্রালয়, সেরিফেড ও প্রাইভেট ব্যবসায়ীদের দ্বারা প্রদর্শনী এবং স্থানীয় বাজারে এটি বিক্রয় করা হয়। ২০১৩-১৪ সমীক্ষা অনুসারে, এই ক্লাস্টারে ৭৪৫টি তাঁত কাজ করে। আয়ের জন্য প্রায় ৫০০০ জন মানুষ এই শিল্পের উপর নির্ভরশীল।
পাকুড় ব্লক

পাকুর (এছাড়াও বানান পাকৌর) একটি সমষ্টি উন্নয়ন ব্লক যা ভারতের ঝাড়খণ্ড রাজ্যের পাকুর জেলার পাকুর মহকুমায় প্রশাসনিক বিভাগে অবস্থিত।
পাকুর, নামকরণকারী সিডি ব্লক সদর দফতর । 
একটি প্রধানত পার্বত্য অঞ্চল, পাকুর জেলাতে পকেট সমতল জমি রয়েছে। জেলার বাইরে অবস্থিত ফারাক্কা ফিডার খাল এবং সাহিবগঞ্জ লুপ লাইনের মাঝখানে একটি দীর্ঘ কিন্তু সরু প্রান্তটি খুব উর্বর। লিট্টিপাড়া এবং আমড়াপাড়া সিডি ব্লকগুলি মূলত রাজমহল পাহাড় দ্বারা আচ্ছাদিত। জেলার বাকি অংশগুলি উজানের মাটিতে ঘুরছে। দামিন-ই-কোহ অঞ্চলে কয়েকটি পাহাড়ের চূড়া বাদে একসময় বনজটির জন্য বিখ্যাত জেলাটি এর সব হারিয়েছিল। 
পাকুর সিডি ব্লক বারহাড়ওয়া সাহেবগঞ্জ জেলা এবং সিডি ব্লক ফারাক্কা উত্তরে পশ্চিম বঙ্গের মুরশিদাবাদ জেলার সিডি ব্লক শামশেরগঞ্জ, সুতি দ্বিতীয় এবং সুতি ১ পূর্ব পশ্চিম বঙ্গের মুরশিদাবাদ জেলার সিডি ব্লক, Murarai সিডি ব্লক পশ্চিমবঙ্গের বীরভূম জেলা এবং দক্ষিণে মহেশপুর সিডি ব্লক এবং পশ্চিমে হিরানপুর সিডি ব্লক দ্বারা বেষ্টিত। 
পাকুর সিডি ব্লকের আয়তন ২২২.০৪ কিমি । পাকুর টাউন, পাকুর মুফাসসিল এবং পাকুর মহিলা থানা এই ব্লকটি পরিবেশন করে। এই সিডি ব্লকের সদর পাকুর শহরে। 
পাকুর সিডি ব্লকে প্রাক-প্রাথমিক বিদ্যালয় সহ ২৩ টি গ্রাম, প্রাথমিক বিদ্যালয় সহ ১০৩ টি গ্রাম, মধ্য বিদ্যালয়ের ৪ 46 টি গ্রাম, মাধ্যমিক বিদ্যালয়ের ৪ টি গ্রাম, সিনিয়র মাধ্যমিক বিদ্যালয়ের ২ টি গ্রাম, প্রতিবন্ধীদের জন্য তিনটি বিশেষ স্কুল, শিক্ষাব্যবস্থার ৫১ টি গ্রাম ছিল। <nowiki></br></nowiki> 
পাকুর সিডি ব্লকে প্রাথমিক স্বাস্থ্যকেন্দ্র সহ দুটি গ্রাম, প্রাথমিক স্বাস্থ্যকেন্দ্র সহ ১১ টি গ্রাম, ডিসপেনসারি সহ একটি গ্রাম, পরিবার কল্যাণ কেন্দ্র সহ একটি গ্রাম এবং ওষুধের দোকান সহ ১৭টি গ্রাম ছিল। <nowiki></br></nowiki>
টিট্টি (ব্যাগপাইপ)

টিট্টি (, মাসাকা টিট্টি, বা টুট্টি) হল এক ধরনের ব্যাগপাইপ, যেটি পুরো ছাগলের চামড়া দিয়ে তৈরি। এটি ভারতের অন্ধ্রপ্রদেশে বহুল প্রচলিত একটি বাদ্যযন্ত্র। এই যন্ত্রটি অনেকটা একটা থলির মত, যেটি ছাগলের চামড়া দিতে তৈরি। এর একটি পায়ের দিকে বড় দ্বিনালিকা ঢোকানো হয় এবং অন্যপায়ের দিকে বাঁশের ছোট বায়ুনল বা ব্লোপাইপ থাকে। "টিট্টি" শব্দটি তেলুগু, কন্নড় এবং মালায়ালম ভাষায় ব্যবহৃত হয়।
বাদক টিট্টির থলিতে ব্লোপাইপ দিয়ে ফুঁ দিতে থাকে যতক্ষণ না সেটি পুরোপুরি ফুলে যায়। তারপরে সে অন্য পাইপটির মুখ খুলে দেয় এবং আস্তে আস্তে থলিতে চাপ দিতে থাকে। দ্বিনালিকা দিয়ে হাওয়া বার হয় এবং তাতে কম্পন সৃষ্টি হয়। এর ফলে একটি গুঞ্জন ধ্বনির সৃষ্টি হয়।
নলের গর্তগুলি পুরো বা আংশিকভাবে মোম দিয়ে বন্ধ থাকে যাতে যন্ত্রটিতে পছন্দসই কম্পাঙ্কে সুর বাঁধা যায়। কম্পনগুলি সূক্ষ্ম সুতো দ্বারাও নিয়ন্ত্রণ করা হয়। 
আঠারো শতকের গোড়ার দিকে কেরালায় ব্যাগ পাইপ চিত্রিত বেশ কয়েকটি চিত্রকর্ম দেখানো হয়েছে।
কর্নেল জেমস টড (১৭৮২-১৮৩৫ খ্রিস্টাব্দ) লক্ষ্য করেছিলেন যে মাদ্রাজের একটি উপজাতি ইয়ানাদিও বাদ্যযন্ত্র হিসেবে ব্যাগপাইপ ব্যবহার করে,
যন্ত্রটি প্রায়শই অবিরত গুঞ্জনধ্বনি সৃষ্টি করতে ব্যবহৃত হয়। গল্পকথক এবং গায়কদের শিল্প নিবেদনের আনুষঙ্গিক হিসাবে টিট্টি ব্যবহৃত হয়। এছাড়াও গ্রামের নৃত্য-নাট্যগুলির জন্য এর ব্যবহার আছে।
আলগোজা

আলগোজা বেলুচ, সিন্ধি, কাচ্চি, রাজস্থানী এবং পাঞ্জাবি লোক সংগীত শিল্পীদের দ্বারা ব্যবহৃত যুগ্ম কাষ্ঠবায়ু যন্ত্র। এটিকে মাট্টিয়ান, জোড়ি, পির জোড়ি, দো নালি, দোনাল, গিরা, সাতারা বা নাগোজেও বলা হয়।
আলগোজাতে দুটি সংযুক্ত চঞ্চু বাঁশি থাকে, একটি সুরের জন্য, দ্বিতীয়টি গুঞ্জনধ্বনির জন্য। বাঁশিদুটি হয় একসাথে বাঁধা থাকে অথবা হাত দিয়ে আলগাভাবে একসাথে ধরে রাখা থাকে। বাদক যুগপৎ দুটি বাঁশিতে ফুঁ দেয় তাই বাঁশিতে অবিচ্ছিন্ন বায়ু প্রবাহের প্রয়োজন হয়। প্রতিটি স্বরকম্পে দ্রুত শ্বাস নেওয়ার ফলে একটি প্রাণচঞ্চল, দোদুল্যমান ছন্দ তৈরি হয়। কাঠের বাদ্যযন্ত্রটিতে প্রথমদিকে একই দৈর্ঘ্যের দুটি বাঁশি-নালিকা থাকত। কিন্তু সময়ের সাথে সাথে, এর মধ্যে একটিকে শব্দের উদ্দেশ্যে ছোট করা হয়েছিল। মোম ব্যবহার করার ফলে, যে কোন পর্দায় যন্ত্রটির সুর বাঁধা যায় যায়।
এটি নির্মাণের বিভিন্ন পন্থা রয়েছে। মাঝেমধ্যে দুটি বাঁশি সংযুক্ত থাকে, কখনও কখনও তারা কেবল সুতো দিয়ে বাঁধা থাকে, আবার কখনও কখনও তারা সম্পূর্ণ পৃথক হয়।
বাঁশিতে ছিদ্রের সংখ্যাও বিভিন্ন রকম হয়। কখনও কখনও একটি বাঁশির মধ্যে ৬-৭টি অঙ্গুলি ছিদ্র থাকে এবং সেটিতে সমস্ত সুর বাজানো যায়। অন্য বাঁশিটিতে এমনভাবে ছিদ্র করা হয় যাতে সেটিতে কেবল গুঞ্জন ধ্বনি ওঠে। তবে অন্য একটি সাধারণ পদ্ধতিতে দুটি বাঁশিতেই অভিন্ন বিন্যাসে অঙ্গুলি ছিদ্র থাকে, এর ফলে উভয় বাঁশিতেই সুর বাজানোর ক্ষমতা থাকে। এই পরবর্তী ক্ষেত্রে, বাদক সাধারণত অষ্টকের একটি অংশই বাজাতে পারেন।
এটি বালুচি, সিন্ধি, পাঞ্জাবি এবং রাজস্থানী লোক সংগীতের একটি গুরুত্বপূর্ণ উপকরণ। গুরমিত বাওয়া একজন উল্লেখযোগ্য পাঞ্জাবি লোক গায়িকা যিনি এই বাদ্যযন্ত্রটি ব্যবহার করেন।
আলগোজা সঙ্গীত বিশ্বে, বাঁশি নালিকা দুটি হল জুড়ি, - দীর্ঘতরটি পুরুষ এবং ছোটটি নারী বাদ্যযন্ত্র। ছোটটি উচ্চ কম্পাঙ্কের স্বর (সোপ্রানোস) উৎপাদন করে যেখানে দ্বিতীয়টি নিম্ন কম্পাঙ্কের স্বর (অল্টোস) উৎপন্ন করে। সাধারণত আলগোজা-নওয়াজ (আলগোজা বাদক) এবং সংগীত বিশেষজ্ঞরা প্রথমটিকে নারী শব্দ এবং দ্বিতীয়টিকে পুরুষ শব্দ বলে থাকেন। পুরুষ শব্দটি ক্রমাগত কোনও ফাঁক ছাড়াই একই সুরে বাজে এবং নারী শব্দের সুরের পর্দা পরিবর্তিত হয়।
শাসিতের সম্মতি

রাজনৈতিক দর্শনের আলোচনায় শাসিতের সম্মতি বলতে এমন একটি ধারণাকে বোঝায় যা অনুসারে কোনও সরকারের রাজনৈতিক বৈধতা এবং রাষ্ট্রীয় ক্ষমতা ব্যবহারের নৈতিক অধিকার কেবলমাত্র তখনই ন্যায্য হবে, যখন রাজনৈতিক ক্ষমতার অধীনস্থ জনগণ বা সমাজ তাতে সম্মতি দেবে। সম্মতির এই তত্ত্বটি ঐতিহাসিকভাবে রাজাদের দৈব অধিকার ধারণাটির বিপরীত এবং প্রায়শই উপনিবেশবাদের বৈধতার বিরুদ্ধে এই তত্ত্বটির আশ্রয় নেওয়া হয়েছে। জাতিসংঘের মানবাধিকারের সার্বজনীন ঘোষণাপত্রের ২১নং দফায় বলা হয়েছে "জনগণের সংকল্পই কোনও সরকারের কর্তৃত্বের ভিত্তি হবে"।
উদ্দেশ্যপ্রণোদিত প্রচারণাবিদ এডওয়ার্ড বার্নেস জনসংযোগ কৌশল বিষয়ে তাঁর নিবন্ধ ও গ্রন্থ "দ্য ইঞ্জিনিয়ারিং অভ কনসেন্ট"-এ (১৯৫৫) লেখেন যে জনগণকে স্বার্থ হাসিলের জন্য কৌশলে এমনভাবে পরিচালিত করা যায়, যাতে তারা অবচেতনভাবে একজন রাজনৈতিক প্রার্থীর পক্ষে ভোট দিতে চায়। এভাবে প্রাপ্ত সম্মতি সরকারের বৈধতাকে প্রশ্নবিদ্ধ করে। বার্নেস দাবী করেন যে "মূল নীতিটি সরল কিন্তু গুরুত্বপূর্ণ: যদি জনগণের মতামত সরকারকে নিয়ন্ত্রণ করে, তাহলে সরকার জনগণের মতামতকে নিয়ন্ত্রণ করতে পারবে না।"
এডওয়ার্ড এস. হার্মান ও নোম চম্‌স্কি তাঁদের গ্রন্থ "ম্যানুফ্যাকচারিং কনসেন্ট"-এ (১৯৮৮, "সম্মতির শিল্পোৎপাদন") মার্কিন যুক্তরাষ্ট্রের সংবাদ মাধ্যমগুলির উপরে প্রযোজ্য একটি উদ্দেশ্যপ্রণোদিত প্রচারণার প্রতিমান প্রস্তাব করেন। তাদের মতে বৃহৎ কোম্পানি বা কর্পোরেশনগুলি এবং রাষ্ট্রযন্ত্র নিজে সাম্প্রতিক ঘটনাবলির প্রতিবেদনগুলিকে এমনভাবে বিকৃত করে যাতে শাসিতের সম্মতি স্বয়ংক্রিয়ভাবে শিল্পের মতো উৎপাদিত হয়।
হাজিরা বন্দর

হাজিরা বন্দর বা সুরাত বন্দর হল গভীর-জলের তরল প্রাকৃতিক গ্যাস (এলএনজি) টার্মিনাল ও বহুবিধ পণ্য পরিবহনকারী গভীর-জলের বন্দর। এটি ভারতের সুরাত শহরের থেকে প্রায় ২০ মাইল দক্ষিণ-পশ্চিমে হাজিরা অঞ্চলে অবস্থিত। বন্দরটি হাজিরা পোর্ট প্রাইভেট লিমিটেড (এইচপিপিএল) দ্বারা নির্মিত। এটি শেল গ্যাস বি.ভি. (শেল) ও টোটাল গ্যাস ইলেকট্রিক্যাল হোল্ডিংস ফ্রান্স (মোট) এর মধ্যে একটি যৌথ উদ্যোগ। এই উদ্যোগে শেল ৭৪% অংশীদারত্ব ও টোটাল বাকী অংশের অংশীদারত্ব ধারণ করে।
হাজিরা বন্দরে বিশাল অবকাঠামো রয়েছে, যা একাধিক ধরনের কার্গো পরিচালনা করে। গভীর জলের বার্থ ও বহুমুখী টার্মিনাল সহ, বন্দরটি দক্ষতার সাথে বিশ্বের বৃহত্তম বাল্ক ক্যারিয়ার পরিচালনা করতে সক্ষম। বন্দরে আচ্ছাদিত ও উন্মুক্ত স্টোরেজ বা সঞ্চয় অঞ্চল রয়েছে।
হাজিরা বন্দরের গভীর জল, সমস্ত আবহাওয়ায় উপযুক্ত ও সরাসরি বার্থিংয়ের সুবিধা রয়েছে।
হাজিরা বন্দরে পাঁচটি পরিচালনাগত বার্থ রয়েছে। দুটি কন্টেইনার বার্থ এবং তিনটি বহুমুখী বার্থ, যা শুষ্ক পণ্যের পাশাপাশি তরল কার্গো পরিচালনা করতে সক্ষম। তরল কার্গোর জন্য উত্সর্গীকৃত বার্থটি নির্মাণাধীন রয়েছে।
হাজিরা বন্দর উন্নত সহায়তা অবকাঠামো রয়েছে। বন্দরে জাহাজ পরিচালনার জন্য ৪ টি টাগ ও ১টি জল ইঞ্জেকশন ড্রেজার রয়েছে। এগুলি বন্দরে নিরবচ্ছিন্ন ও মসৃণ পরিচালনাকে নিশ্চিত করে।
মাল্টিপারপাস টার্মিনালে অধিক পরিমাণে পণ্যসম্ভারের সঞ্চয়স্থানের জন্য একাধিক আচ্ছাদিত গোডাউন ও খোলা ইয়ার্ড (জিএসবি এবং প্যাভড এরিয়া) রয়েছে।
তরল টার্মিনালের পেট্রোকেমিক্যালস ও কেমিক্যাল থেকে শুরু করে ৪,২৫, ০০০ কেএল পণ্য সঞ্চয় করতে সক্ষম ১৬৯ টি ট্যাঙ্ক সহ একটি ট্যাঙ্ক-ফার্ম রয়েছে।
হাজিরা বন্দরটি দিল্লি-জেএনপিটি রুটে কনটেইনার সরবরাহকারী দিল্লি-মুম্বইয়ের মধ্যবর্তী প্রধান ব্রড গেজ রেল পথের নিকটে অবস্থিত। এই রেলপথটি দৈত্ব ট্র্যাক, সম্পূর্ণ বিদ্যুতায়িত ও দ্রুতগামী ট্রেনসমূহের জন্য নকশাকৃত। হাজিরা বন্দরটি প্রাইভেট সাইডিং থেকে প্রায় ২০ কিলোমিটার রেলপথ দ্বারা মুম্বই-দিল্লি রেলপথের সাথে যুক্ত রয়েছে। বন্দরে আরও উন্নত রেল যোগাযোগ ব্যবস্থা গঠনের চেষ্টা চলছে।
এনএইচ ৬ হাজিরা বন্দর থেকে উদ্ভূত হয় এবং এটি বন্দরকে আশেপাশের অন্যান্য গুরুত্বপূর্ণ রাস্তার সাথে সংযুক্ত করে (এনএইচ ৮ সহ, যা গোল্ডেন চতুর্ভুজের উত্তর-দক্ষিণ বিভাগের একটি অংশ)।
সি. এস. চন্দ্রিকা

সি.এস. চন্দ্রিকা কেরলের একজন ভারতীয় মালয়ালম লেখিকা যিনি কল্পকাহিনী এবং অ-কল্পকাহিনী লিখে থাকেন। এছাড়াও তিনি একজন নারী বিজ্ঞানী, কর্মী, কলাম লেখিকা, মানবাধিকারকর্মী এবং পরিবেশ ও উন্নয়ন উদ্বেগের সাথে জড়িত।
সি. এস. চন্দ্রিকা উদ্ভিদবিজ্ঞানে স্নাতক ডিগ্রি অর্জন করেছেন এবং মালয়ালম ভাষা ও সাহিত্য এবং উইমেন স্টাডিজে স্নাতকোত্তর ডিগ্রি অর্জন করেছেন। তিনি কালিকট বিশ্ববিদ্যালয় থেকে চারুকলায় পিএইচডি করেছেন। 
সি. এস. চন্দ্রিকা পুদুচেরি সেন্টার ফর উইমেন স্টাডিজে শিক্ষকতা করেছেন এবং লিঙ্গ ও উন্নয়ন নিয়েও ব্যাপকভাবে কাজ করেছেন। তিনি কেরলের সখী উইমেন্স রিসোর্স সেন্টারের সাথেও যুক্ত রয়েছেন।
তিনি বিংশ শতাব্দীর প্রথমদিকে মালয়ালম নারীবাদী লেখিকা সরস্বতী অম্মাকে নিয়ে একটি মনোগ্রাফ প্রকাশ করেছিলেন।
পেরিন চন্দ্র

পেরিন ভরুচা চন্দ্র (২ অক্টোবর, ১৯১৮ - ৭ জানুয়ারি, ২০১৫) ছিলেন একজন ভারতীয় লেখিকা, সাম্যবাদী, মুক্তিযোদ্ধা এবং শান্তিকর্মী। তিনি স্নায়ুযুদ্ধের পুরো সময় জুড়ে শান্তি ও শান্তিপূর্ণ সংঘাত সমাধানের ক্ষেত্রে এক অবিচ্ছেদ্য ভূমিকা পালন করেছিলেন।
পেরিন ভরুচা ১৯১৮ সালের ২ অক্টোবর তৎকালীন ব্রিটিশ ভারতের (বর্তমান পাকিস্তানের) বেলুচিস্তানের চমন শহরের জন্মগ্রহণ করেছিলেন।
তার পিতা লে. কর্নেল ফিরোজ বাইরামজি ভরুচা ছিলেন একজন ব্রিটিশ ভারতীয় সেনা চিকিৎসক এবং পরে লাহোরের সার্জন জেনারেল।
বৈজ্ঞানিক সমাজতন্ত্রের বিশ্বাসী ভরুচা বিশ্ব শান্তি পরিষদের (ওয়ার্ল্ড পিস কাউন্সিল) প্রাক্তন চেয়ারম্যান রমেশ চন্দ্রকে বিয়ে করেছিলেন (এবং পরে বিবাহবিচ্ছেদ করেছিলেন)। তার পুত্র ফিরোজ একজন সাংবাদিক এবং পুত্রবধু চণ্ডিতা মুখোপাধ্যায় একজন ডকুমেন্টারি চলচ্চিত্র নির্মাতা ও সক্রিয়কর্মী।
তিনি বরিষ্ঠ সমাজতান্ত্রিক নেতা অজয় ঘোষ, ভারতের দ্বাদশ প্রধানমন্ত্রী ইন্দ্র কুমার গুজরাল, ভারতের প্রাক্তন স্বরাষ্ট্রমন্ত্রী ইন্দ্রজিৎ গুপ্ত এবং ওয়ার্ল্ড পিস কাউন্সিলের সাধারণ সম্পাদক ও সভাপতি রমেশ চন্দ্রের মতো বহু পদপ্রদর্শকের ঘনিষ্ঠ সহযোগী ছিলেন। পেরিন অল ইন্ডিয়া পিস অ্যান্ড সলিডারিটি অর্গানাইজেশনের (এআইপিএসও) নেতৃত্বে ছিলেন এবং নয়াদিল্লির কার্যালয়ের বাইরের বিভিন্ন কাজের সমস্ত বিষয়ে তিনি ছিলেন।
তার মৃত্যুতে বিস্তীর্ণ সমাজ এবং বিশ্বজুড়ে বিভিন্ন নেতা ও কমিউনিস্টরা শোক প্রকাশ করেছিলেন। ৯৯ বছর বয়সে দীর্ঘ অসুস্থতার পরে ২০১৫ সালের জানুয়ারিতে তিনি মারা যান। তার শেষ ইচ্ছা অনুযায়ী তার মরদেহ মুম্বইয়ের গ্রান্ট মেডিকেল কলেজে দান করা হয়েছিল। গ্রান্ট মেডিকেল কলেজে তার বাবা চিকিৎসাবিজ্ঞান নিয়ে অধ্যয়ন করেছিলেন।
দীপ্সিতা ধর

দীপ্সিতা ধর একজন ভারতীয় ছাত্রনেত্রী এবং ভারতের ছাত্র ফেডারেশনের সর্বভারতীয় যুগ্ম সম্পাদক। তিনি ২০২১ সালের পশ্চিমবঙ্গ বিধানসভা নির্বাচনে বালি আসনে থেকে ভারতের মার্ক্সবাদী সমাজতান্ত্রিক দল সিপিআই (এম)-এর প্রার্থী ছিলেন।
দীপ্সিতা ধর ১৯৯৩ সালের ৯ আগস্ট পশ্চিমবঙ্গের হাওড়ায় পীযুষ ধর ও দীপিকা ঠাকুর চক্রবর্তী দম্পতির ঘরে জন্মগ্রহণ করেন। তিনি দক্ষিণ কলকাতার আশুতোষ কলেজ থেকে ভূগোলে স্নাতক সম্পন্ন করেছেন এবং নতুন দিল্লির জওহরলাল নেহেরু বিশ্ববিদ্যালয় থেকে ভূগোল বিষয়ে স্নাতকোত্তর ও এমফিল সম্পন্ন করেছেন। তিনি বর্তমানে জওহরলাল নেহেরু বিশ্ববিদ্যালয়ে পপুলেশন স্টাডিজে (জনসংখ্যা অধ্যয়ন) পিএইচডি করছেন। তিনি হাওড়া জেলার ডোমজুড়ের তিনবারের আইনসভা সদস্য (বিধায়ক) পদ্মনিধি ধরের নাতনী এবং বাঙালি নেপথ্য গায়ক শোভন গাঙ্গুলির খুড়তুতো বোন।
দীপ্সিতা ধর পশ্চিমবঙ্গের বালিতে (বিধানসভা কেন্দ্র) অল ইন্ডিয়া তৃণমূল কংগ্রেস দলের ড. রানা চ্যাটার্জী এবং ভারতীয় জনতা পার্টির বৈশালী ডালমিয়ার বিরুদ্ধে লড়েছেন।
ট্রান্সফোবিয়া

রূপান্তরকামীভীতি হল এমন ধারণা ও ঘটনাবলীর  সংকলন যা রূপান্তরকামী ব্যক্তিদের প্রতি নেতিবাচক মনোভাব, অনুভূতি বা ক্রিয়াগুলিকে অন্তর্ভুক্ত করে। ট্রান্সফোবিয়ায় সামাজিক লিঙ্গ প্রত্যাশা মেনে চলেন না এমন মানুষদের প্রতি ভয়, বিদ্বেষ, ঘৃণা, হিংস্রতা, ক্রোধ বা অস্বস্তি প্রকাশ করা অন্তর্ভুক্ত থাকতে পারে ৷ এটি প্রায়শই হোমোফোবিক দৃষ্টিভঙ্গির পাশাপাশি প্রকাশ করা হয় এবং তাই এটি হোমোফোবিয়ার একটি দিক হিসাবে বিবেচিত হতে পারে ট্রান্সফোবিয়া হল অনেকটা বর্ণবাদ এবং লিঙ্গ বৈষম্যের মত এক ধরনের কুসংস্কার এবং বৈষম্যবাদ এবং কৃষ্ণাঙ্গ রূপান্তরকামী মানুষেরা প্রায়শই তিনটি ধরনের বৈষম্যের শিকার হয়ে থাকেন। 
হিংস্রতা এবং অন্যান্য হুমকির বর্ধিত ঝুঁকির পাশাপাশি, ট্রান্সফোবিয়ার দ্বারা সৃষ্ট মানসিক চাপ নেতিবাচক সংবেদনশীল পরিণতি ঘটাতে পারে যা ড্রাগের অপব্যবহার , বাড়ি থেকে পালিয়ে (অপ্রাপ্ত বয়স্ক) এবং আত্মহত্যার কারণ হতে পারে।
পশ্চিমা বিশ্ব বৈষম্যহীনতা এবং সমান সুযোগের নীতি প্রতিষ্ঠার দিকে ধীরে ধীরে অগ্রসর হয়েছে। প্রবণতাটি উন্নয়নশীল দেশগুলিতেও আকার নিচ্ছে। এছাড়াও অন্যান্য লিঙ্গ পরিচয়ের সামাজিক গ্রহণযোগ্যতা উন্নত করতে এলজিবিটি সম্প্রদায় সম্পর্কিত প্রচারগুলি বিশ্বজুড়ে ছড়িয়ে দেওয়া হচ্ছে। জাতিসংঘের "স্টিপ দ্যা স্টিগমা" প্রচারটি এমনই একটি প্রচেষ্টা ৷ 
ভুলভাবে লিঙ্গ চিহ্নিত হওয়ার অভিজ্ঞতা রূপান্তরের আগে সকল রূপান্তরকামীদের ক্ষেত্রে এবং অনেকের ক্ষেত্রে রূপান্তরের পরবর্তীকালেও সাধারণত ঘটে থাকে ৷ রূপান্তরকামী মানুষদের নিয়মিত চিকিৎসকরা , পুলিশ, গণমাধ্যম এবং সহকর্মীরা ভুলভাবে লিঙ্গ চিহ্নিত করেন এবং এই অভিজ্ঞতাগুলিকে রূপান্তরকামী মানুষেরা  "বেদনাদায়ক" , ক্ষতিকারক, নিষ্ঠুর , এবং "কেবল আমাদের জীবনকে আরও কষ্টকর করে তোলে" হিসাবে বর্ণনা করে থাকেন । অ্যাডলসেন্ট হেলথ জার্নাল-এ প্রকাশিত ১২৯ রূপান্তরকামী এবং অন্যান্য লিঙ্গ-বিস্তৃত যুবক যুবতীদের ২০১৮ সালের একটি  সমীক্ষায় দেখা গেছে যে "প্রতিটি অতিরিক্ত সামাজিক প্রেক্ষাপট যেখানে এদের মনোনীত নাম ব্যবহৃত হয়েছিল, সেখানে হতাশাজনক লক্ষণগুলি , আত্মঘাতী মনোভাব এবং আত্মঘাতী আচরণ ইত্যাদি ক্ষেত্রে একটি পরিসংখ্যানগতভাবে উল্লেখযোগ্য হ্রাস লক্ষ্য করা গেছে । রূপান্তরকামী ব্যক্তিরা  ইচ্ছাকৃতভাবে  ভুল লিঙ্গ চিহ্নিতকরণকে অত্যন্ত আপত্তিকর বলে মনে করেন ।
মানসিক স্বাস্থ্য
ট্রান্সফ্রোবিয়া সংক্রান্ত হয়রানি ও বৈষম্যের কারণে ট্রান্সজেন্ডার মানুষেরা মানসিক স্বাস্থ্য সমস্যায় পড়ার সম্ভাবনা বেশি থাকে।
বিরুপাক্ষ, মুরালিধর, এবং রামকৃষ্ণের মতে বিশ্বব্যাপী রূপান্তরকামী ব্যক্তিদের মধ্যে আত্মহত্যার প্রচেষ্টা ৩২% থেকে ৫০% পর্যন্ত। ভারতে, ৩১% থেকে ৫০% রূপান্তরকামী ব্যক্তিরা ২০ বছর বয়সের আগেই আত্মহত্যা করার চেষ্টা করেছে। অস্ট্রেলিয়ায় ৫০% রূপান্তরকামী ব্যক্তিরা এবং ইংল্যান্ডের ৪৫% কমপক্ষে একবার আত্মহত্যা করার চেষ্টা করেছেন।
মার্চ ২০২১ রোহিঙ্গা শরণার্থী শিবিরে অগ্নিকাণ্ড

২০২১ সালের ২২ মার্চ রাতে বাংলাদেশের কক্সবাজারের বালুখালী শরণার্থী শিবিরে আগুন লাগে। এতে শিবিরের একটি বড় অংশ পুড়ে যায় এবং এক ডজনেরও বেশি লোক আগুনে পুড়ে মারা যায় এবং প্রায় এক হাজার লোক আহত হয় অথবা নিখোঁজ হয়। ধারণা করা হয়, রান্নার জন্য ব্যবহৃত গ্যাস সিলিন্ডার বিস্ফোরিত হলে এই আগুন লাগে। প্রায় ১০০ জন দমকলকর্মী আগুন নেভানোর চেষ্টা করলেও আগুন মধ্যরাত পর্যন্ত জ্বলতে থাকে।
এই অগ্নিকাণ্ডের ফলে মিয়ানমারের গণহত্যার কারণে বাংলাদেশে আসা প্রায় ৫০,০০০ রোহিঙ্গা শরণার্থী বাস্তুচ্যুত হয় এবং বিদ্যালয় ও খাদ্য সঞ্চয় কেন্দ্রসহ অনেক ভবন আগুনে পুড়ে ধ্বংস হয়ে যায়।
আগুন লাগার পর শিবিরের লোকজনই প্রথম আগুন নিয়ন্ত্রণে আনার চেষ্টা চালায়। পরের দিন, ত্রাণ সংস্থাগুলো ত্রাণ প্রচেষ্টায় যোগ দেয়, খাদ্য, নগদ অর্থ সহায়তা এবং সরঞ্জাম দেয়ার অঙ্গীকার করে। কিছু পর্যবেক্ষক জানায় যে ক্যাম্পের চারপাশে কাঁটাতারের বেড়ার কারণে উদ্ধার প্রচেষ্টা বাধাগ্রস্ত হয়, কাঁটাতারের কারণে আগুন লাগার পর শরণার্থীরা আগুন থেকে বাঁচতে দ্রুত বের হতে পারে নি এবং সম্ভবত এটি হতাহতের ঘটনায় ভূমিকা রেখেছে।
খাদ্যভীতি

খাদ্য ভীতি () ,লাতিন শব্দ“ cibus”, বাংলা অর্থ ‘খাদ্য’ থেকে উদ্ভূত।‌ এই ভীতিতে ভোগা মানুষরা খাদ্যে ভয় করে কারণ তারা এটিকে স্বাস্হ্যসম্মত বা রুচিসম্মত মনে করেনা অথবা পূর্বের কোন খাদ্যে বাজে অভিজ্ঞতার কারণেও তাঁরা সে খাদ্যে ভয় পায়।
ভৌগোলিক অবস্থান ভেদে মানুষের খাদ্যাভাস ভিন্ন হয় তাই এক অঞ্চলের রন্ধন প্রণালীর প্রতি অন্য অঞ্চলের মানুষের খাদ্য ভীতি হয়।
আধ সিদ্ধ বা আধপোড়া খাদ্য অনেক মানুষের হজম হয়না বলে পেট খারাপ হয়। তাই রকম খাদ্যের প্রতি তাদের মনে তাদের খাদ্য ভীতি জন্মায়।
ক্যান ও প্যাকেট জাতীয় খাদ্যে খাবার সতেজ রাখতে অনেক ফরমালিন , নাইট্রোজেন সহ বিভিন্ন ধরনের রাসায়নিক পদার্থ ব্যবহার করে। যার কারণে এসবে মানুষের মনে খাদ্যভীতি জন্মায়।
দ্রুত পচনশীল খাদ্য যেমন: মেয়নেজ জাতীয় খাবার,দুধ,সবজি ও ফল, মাছ-মাংস এসবে মানুষের খাদ্য ভীতি হয়। তাঁরা মনে করে এগুলো ইতিমধ্যেই ব্যাকটেরিয়া ও জীবাণু জন্মেছে এবং এটি অনুপযোগী।
রেণুধর দেহ

স্পোরোফাইট বা রেণুধর দেহ (/spèroèfaèt/) উদ্ভিদ বা শৈবালের জীবন চক্রের একটি ডিপ্লয়েড বহুকোষী পর্যায়। এটি একটি জাইগোট থেকে বিকশিত হয় যা একটি হ্যাপ্লয়েড ডিম্বাণু ও একটি হ্যাপ্লয়েড শুক্রাণু দ্বারা নিষিক্তকরণের মাধ্যমে উৎপন্ন হয় এবং প্রতিটি "স্পোরোফাইট" কোষে তাই দ্বিগুণ সেট ক্রোমোজোম থাকে। পিতামাতার প্রত্যেকের কাছ থেকে যার একটি করে সেট আসে। সকল স্থলজ উদ্ভিদ এবং অধিকাংশ বহুকোষী শৈবালের জীবন চক্রে একটি বহুকোষী ডিপ্লয়েড স্পোরোফাইট পর্যায় একটি বহুকোষী হ্যাপ্লয়েড গ্যামেটোফাইট পর্যায় সঙ্গে পর্যায়ক্রমিক পরিবর্তনের মাধ্যমে সম্পর্ক বজায় রেখে চলে । বীজ উদ্ভিদকারী উদ্ভিদের বৃহত্তম গ্রুপ নগ্নবীজী এবং আবৃতবীজী উদ্ভিদ (সপুষ্পক উদ্ভিদ), যারা তাদের শিকড়, কাণ্ড, পাতা এবং কোন বা ফুলের জন্য পরিচিত সবুজ উদ্ভিদ, এদের মধ্যেও স্পোরোফাইট পর্যায় গ্যামেটোফাইট পর্যায়ের চেয়ে বেশি প্রকাশমান । আবৃতবীজী উদ্ভিদ সমূহের মধ্যে গ্যামেটোফাইট পর্যায়ের স্থায়িত্বকাল খুবই কম এবং পরাগরেণু এবং ভ্রূণথলি গ্যামেটোফাইট পর্যায়ের প্রতিনিধিত্ব করে।
স্পোরোফাইট মিয়োসিস দ্বারা স্পোর উৎপাদন করে, যা "হ্রাসমূলক বিভাজন" নামেও পরিচিত, এটি এমন একটি প্রক্রিয়া যা প্রতিটি স্পোর মাতৃকোষের ক্রোমোজোম সংখ্যা অর্ধেক কমিয়ে দেয়। ফলে মিয়োস্পোর একটি গ্যামেটোফাইটের বিকাশ ঘটায়।অবশিষ্ট বীজ এবং স্পোর গ্যামেটোফাইট উভয়ই হ্যাপ্লয়েড, মানে তাদের শুধুমাত্র একটি সেট ক্রোমোজোম আছে। পরিপক্ক গ্যামেটোফাইট মাইটোসিস দ্বারা পুরুষ বা নারী গ্যামেট (অথবা উভয়) উৎপাদন করে। পুরুষ এবং স্ত্রী গ্যামেটের সংমিশ্রণ একটি ডিপ্লয়েড জাইগোট উৎপাদন করে যা একটি নতুন স্পোরোফাইটে পরিণত হয়। এই চক্রকে প্রজন্মের পরিবর্তন বা পর্যায়ের পরিবর্তন বলা হয়।
ব্রায়োফাইট (মস, লিভারওয়ার্ট এবং হর্নওয়ার্ট) একটি প্রভাবশালী গ্যামেটোফাইট পর্যায় আছে যার উপর প্রাপ্তবয়স্ক স্পোরোফাইট পুষ্টির জন্য নির্ভরশীল। ভ্রূণ স্পোরোফাইট স্ত্রী যৌন অঙ্গ বা আর্কিগোনিয়ামের মধ্যে জাইগোট কোষ বিভাজন দ্বারা বিকশিত হয় এবং এর প্রাথমিক বিকাশ গ্যামেটোফাইট দ্বারা লালন-পালন করা হয়। কারণ জীবনচক্রের এই ভ্রূণ লালন-পালন বৈশিষ্ট্য সকল স্থলজ উদ্ভিদের কাছে সাধারণ এবং এরা সম্মিলিতভাবে "ভ্রূণফাইট" নামে পরিচিত।
বেশিরভাগ শৈবালের প্রভাবশালী গ্যামেটোফাইট প্রজন্ম আছে, কিন্তু কিছু প্রজাতির গ্যামেটোফাইট এবং স্পোরোফাইট অঙ্গসংস্থানিকভাবে অনুরূপ (আইসোমরফিক) হয়। একটি স্বাধীন স্পোরোফাইট সমূহের মধ্যে রয়েছে সব ক্লাবমস, হর্সটেইল ,ফার্ন, ব্যক্তবীজী উদ্ভিদ এবং গুপ্তবীজী উদ্ভিদ যা আজও বেঁচে আছে প্রভাবশালীরূপে । প্রারম্ভিক স্থলজ উদ্ভিদ স্পোরোফাইট ছিল যা একই ধরনের বীজ (আইসোস্পোরাস বা হোমোস্পোস) উৎপাদন করত কিন্তু নগ্নবীজী উদ্ভিদের পূর্বপুরুষরা জটিল বিষমকামী জীবন চক্রে বিবর্তিত হয়েছে যেখানে পুরুষ এবং স্ত্রী গেমটোফাইট উৎপাদনকারী বীজ বিভিন্ন আকারের। স্ত্রী মেগাস্পোর পুং মাইক্রোস্পোরের তুলনায় আকারে বড় এবং সংখ্যায় অনেক কম হয়ে থাকে।
হাবি পুয়াদো

হাবিয়ের পুয়াদো দিয়াস (; জন্ম: ২৫ মে ১৯৯৮; হাবি পুয়াদো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব এস্পানিওল এবং কাতালুনিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
স্পেনীয় ফুটবল ক্লাব বার্সেলোনার যুব পর্যায়ের হয়ে খেলার মাধ্যমে পুয়াদো ফুটবল জগতে প্রবেশ করেছেন এবং পরবর্তীকালে কোর্নেয়া এবং এস্পানিওলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব এস্পানিওল বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; এস্পানিওল বি-এর হয়ে তিনি ৩ ম্যাচে ১টি গোল করেছেন। অতঃপর ২০১৮–১৯ মৌসুমে তিনি এস্পানিওলের মূল দলে যোগদান করেছেন। মাঝে তিনি রিয়াল সারাগোসার হয়ে খেলেছেন।
২০১৬ সালে, পুয়াদো স্পেন অনূর্ধ্ব-২০ দলের হয়ে স্পেনের বয়সভিত্তিক পর্যায়ে অভিষেক করেছিলেন। তিনি ২০১৯ সালে কাতালুনিয়ার হয়ে আন্তর্জাতিক পর্যায়ে অভিষেক করেছেন; কাতালুনিয়ার জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।
হাবিয়ের পুয়াদো দিয়াস ১৯৯৮ সালের ২৫শে মে তারিখে স্পেনের বার্সেলোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
পুয়াদো স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০২১ সালের ২৪শে মার্চ তারিখে স্লোভেনিয়া অনূর্ধ্ব-২১ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।
উদ্দেশ্যপ্রণোদিত প্রচারণা প্রতিমান

উদ্দেশ্যপ্রণোদিত প্রচারণা প্রতিমান রাজনৈতিক অর্থনীতির আলোচনায় ব্যবহৃত একটি ধারণাগত প্রতিমান যা এডওয়ার্ড হার্মান ও নোম চম্‌স্কি উপস্থাপন করেন। তাঁরা এই প্রতিমানের সাহায্যে বৃহৎ ব্যবসায়িক প্রতিষ্ঠান তথা কর্পোরেশন দ্বারা পরিচালিত গণমাধ্যমগুলিতে কীভাবে উদ্দেশ্যপ্রণোদিত প্রচারণা ও ব্যবস্থাগত পক্ষপাত কাজ করে, তা ব্যাখ্যা করার চেষ্টা করেন। কীভাবে কোনও দেশ বা অঞ্চলের জনসমষ্টিকে স্বার্থসিদ্ধির জন্য কৌশলে নিপুণভাবে পরিচালিত করা হয় এবং উদ্দেশ্যপ্রণোদিত প্রচারণার সাহায্যে কীভাবে স্বরাষ্ট্রীয় ও আন্তর্জাতিক পর্যায়ের অর্থনৈতিক, সামাজিক ও রাজনৈতিক নীতির প্রশ্নে কীভাবে জনসাধারণের মনে সম্মতি "শিল্পোৎপাদন" করা হয়, এই প্রতিমানে তা ব্যাখ্যা করার চেষ্টা করা হয়েছে। এই তত্ত্বে দাবী করা হয় যে কর্পোরেশন-চালিত প্রচারমাধ্যমগুলি এমনভাবে সংগঠিত (যেমন বিজ্ঞাপন, প্রচারমাধ্যম মালিকানার কেন্দ্রীভবন বা সরকারী তথ্য সরবরাহ) যে তার ফলে একটি অন্তর্নিহিত স্বার্থের সংঘাত সৃষ্টি হয় এবং ফলে প্রচারমাধ্যমগুলি গণতন্ত্র-বিরোধী উপাদানগুলির উদ্দেশ্যপ্রণোদিত প্রচারক হিসেবে কাজ করে।
উদ্দেশ্যপ্রণোদিত প্রচারণা প্রতিমান প্রথম ১৯৮৮ সালে "ম্যানুফ্যাকচারিং কনসেন্ট" নামক গ্রন্থে প্রকাশিত হয়। এটিতে কর্পোরেশন-চালিত প্রচারমাধ্যমগুলিকে এক ধরনের ব্যবসা হিসেবে দেখা হয় যাদের আগ্রহ জনগণের সেবার লক্ষ্যে মানসম্মত সাংবাদিকতামূলক কার্যকলাপ নয়, বরং পাঠক-শ্রোতা-দর্শকদেরকে (যারা হল পণ্য) অন্যান্য ব্যবসা প্রতিষ্ঠানের (বিজ্ঞাপনদাতা) কাছে বিক্রয় করা। প্রচারমাধ্যমের "সামাজিক উদ্দেশ্য" সম্পর্কে চম্‌স্কি লেখেন যে "...প্রতিষ্ঠানগুলি সম্পর্কে অধ্যয়ন এবং এগুলি কীভাবে কাজ করে, তা সযত্নে এড়িয়ে যেতে হবে, তবে প্রান্তিক বিষয়াবলী কিংবা আপেক্ষিকভাবে অজ্ঞাত পাণ্ডিত্যপূর্ণ রচনাগুলি এর ব্যতিক্রম।" তত্ত্বটিতে পাঁচটি সাধারণ "ছাঁকনি" অনুমান করা হয়, যেগুলি সংবাদ মাধ্যমে কী ধরনের সংবাদ পরিবেশিত হবে, তা নির্ধারণ করে। এগুলি হল: প্রচারমাধ্যমের মালিকানা, প্রচারমাধ্যমটির অর্থসংস্থানের উৎস, খবরের যোগান, সত্য উদ্ঘানকারীদের বিরুদ্ধে সমালোচনার ঝড় (মার্কিন ইংরেজিতে Flak "ফ্ল্যাক"), এবং সাম্যবাদ প্রতিরোধ কিংবা "ভয়ের মতাদর্শ"। এগুলির মধ্যে প্রথম তিনটিকে লেখকদ্বয় সবচেয়ে গুরুত্বপূর্ণ মনে করেন। ১১ই সেপ্টেম্বরের আক্রমণের পরে প্রকাশিত সংস্করণগুলিতে চমস্কি ও হারম্যান পঞ্চম ছাঁকনিটিতে সাম্যবাদ প্রতিরোধকে "সন্ত্রাসের বিরুদ্ধে যুদ্ধ" এবং সন্ত্রাসবাদ প্রতিরোধ" দ্বারা প্রতিস্থাপন করেন, এবং তাদের মতে এই ক্ষেত্রেও ছাঁকনিটি একই পদ্ধতিতে কাজ করে।
যদিও এই প্রতিমানটি মার্কিন যুক্তরাষ্ট্রের প্রচারমাধ্যমগুলির উপর ভিত্তি করে নির্মাণ করা হয়েছিল, চমস্কি ও হারম্যান বিশ্বাস করেন যে তত্ত্বটি এমন যেকোনও দেশের জন্য প্রযোজ্য যে দেশের মৌল অর্থনৈতিক কাঠামো ও সাংগঠনিক মূলনীতিগুলি এই প্রতিমানে বর্ণিত হয়েছে এবং যেগুলি প্রচারমাধ্যম পক্ষপাতের কারণ হয়ে দাঁড়ায়। তাঁদের এই মূল্যায়ন বেশ কয়েকজন বিশেষজ্ঞ নিশ্চিত করেছেন এবং উদ্দেশ্যপ্রণোদিত প্রচারণাতে প্রচারমাধ্যমগুলির ভূমিকা তারপরে পশ্চিম ইউরোপ এবং লাতিন আমেরিকাতেও পরীক্ষানিরীক্ষার মাধ্যমে নির্ণয় করা হয়েছে।
কলোরাডো ডেনভার বিশ্ববিদ্যালয়

কলোরাডো ডেনভার বিশ্ববিদ্যালয় হলো মার্কিন যুক্তরাষ্ট্রের কলোরাডো অঙ্গরাজ্যের ডেনভার এবং অরোরার একটি সরকারি বিশ্ববিদ্যালয় এবং গবেষণা প্রতিষ্ঠান । এটি কলোরাডো বিশ্ববিদ্যালয়ের একটি অংশ। শহরের কেন্দ্রস্থলে বিশ্ববিদ্যালয়টির দুটি ক্যাম্পাস একত্রিত হয়েছে। ডেনভার এ "অরারিয়া ক্যাম্পাস", এবং ডেনভার হতে প্রায় ১০ মাইল দূরে অররায় "আনছুটজ মেডিকেল ক্যাম্পাস" অবস্থিত। অধিকন্তু, আনছুটজ মেডিকেল ক্যাম্পাসটি শিশু হাসপাতাল এবং ইউনিভার্সিটি অফ কলোরাডো হাসপাতালের সাথে সমন্বয় করেছে। বিশ্ববিদ্যালয়টির দুটি ক্যাম্পাস থাকার কারণ হলো, ২০০৪ সালে কলোরাডো ডেনভার বিশ্ববিদ্যালয় এবং কলোরাডো বিশ্ববিদ্যালয়ের স্বাস্থ্যবিজ্ঞান কেন্দ্র একত্রিত হয়ে যায়।
ন্যাশনাল সায়েন্স ফাউন্ডেশনের মতে, কলোরাডো বিশ্ববিদ্যালয় ডেনভার গবেষণা ও বিকাশে $৫২৫ মিলিয়ন ডলার ব্যয় করেছে। এটি যুক্তরাষ্ট্রের বিশ্ববিদ্যালয়গুলোর মধ্যে ৪৯ তম স্থানে রয়েছে। এটি কলোরাডো রাজ্যের অন্য কোনও প্রতিষ্ঠানের চেয়ে বেশি স্নাতক ডিগ্রি প্রদান করে। বিশ্ববিদ্যালয়ের অন্তর্ভুক্ত স্কুল সিইউ অনলাইনের মাধ্যমেও ক্লাস পরিচালনা করে। 
মেট্রো ডেনভার অঞ্চলের শীর্ষ নিয়োগকর্তারা বিভিন্ন ক্ষেত্রে এখন পর্যন্ত ১২,২২০ এর বেশি সংখ্যক কলোরাডান নিযুক্ত করেছেন। বিশ্ববিদ্যালয়টি তার হাসপাতাল এবং ক্লিনিকাল পরিষেবার মাধ্যমে বছরে পাঁচ লক্ষাধিক রোগীকে সেবা দেয়।
১৮৮৩ সালে ইউনিভার্সিটি অফ কলোরাডো বোল্ডার এর পুরনো প্রধান ভবনে মেডিসিন ও সার্জারি বিভাগ তৈরি করে। নার্সিং বিভাগটি ১৮৯৮ সালে চালু হয়েছিল। 
সিইউ ডেনভার, অররিয়া ক্যাম্পাসের অংশ। এটি ডেনভার শহরতলীর দক্ষিণ-পশ্চিমে অররিয়া পার্কভিউতে অবস্থিত। একটি অনন্য বিন্যাসে, সিইউ ডেনভার অররিয়া ক্যাম্পাসে কয়েকটি উচ্চতর ইনস্টিটিউট, ডেনভারের মেট্রোপলিটন স্টেট ইউনিভার্সিটি এবং ডেনভারের কমিউনিটি কলেজের পাশাপাশি কিছু অতিরিক্ত সুবিধা (যেমন টিভোলি স্টুডেন্ট ইউনিয়ন) প্রদান করে। অররিয়া ক্যাম্পাসে, সিইউ ডেনভার আঞ্চলিক পরিবহন জেলার (আরটিডি) হালকা রেলের দুটি রেল স্টপেজ রয়েছে। স্টপেজ দুটি "কলাইফ্যাক্স অররিয়া" এবং "অররিয়া পশ্চিম" ক্যাম্পাসে অবস্থিত। 
কলোরাডো বিশ্ববিদ্যালয় ডেনভারে ১০০ টিরও বেশি ছাত্র সংগঠন, সম্মান সমিতি, পেশাদার সংগঠন এবং বিশ্বাস ভিত্তিক গোষ্ঠী রয়েছে। যা বিশ্ববিদ্যালয় এবং সম্প্রদায়ের মধ্যে তাদের সদস্যদের জন্য সামাজিক পরিষেবা এবং পেশাদারীত্বের সুযোগ দেয়। ডাউনটাউন ক্যাম্পাসে প্রথমবারের আন্তর্জাতিক শিক্ষার্থীদের "ক্যাম্পাস ভিলেজ রেসিডেন্স হলগুলিতে" ক্যাম্পাসে বসবাস করতে উৎসাহিত করা হচ্ছে। তিনটি বিদ্যালয়ের যে কোনও শিক্ষার্থী, অনুষদ এবং কর্মীদের ভাগ করে নেওয়ার জন্য আওরিয়া ক্যাম্পাসের একটি শিক্ষার্থী আবাসন কমপ্লেক্স শিক্ষাঙ্গন রয়েছে। সিইউ ডেনভার শিক্ষার্থী, অনুষদ এবং কর্মীদের ব্যক্তিগত প্রশিক্ষণ, অন্তর্মুখী বাস্কেটবল, ভলিবল, সকার, স্কোয়াশ এবং টেনিস সহ বিভিন্ন ক্রীড়া এবং বিনোদন কার্যক্রম সরবরাহ করে এবং ক্যাম্পাসের বাইরে ব্যবহারের জন্য খেলাধুলার সরঞ্জামগুলি পরীক্ষা করে। 
সিইউ ডেনভার ছাত্র পত্রিকাটিকে "সিইউ ডেনভার সেন্ট্রি" বলা হয়। "বিশিষ্ট বক্তৃতা সিরিজটিতে" স্পিকারের একটি অ্যারে রয়েছে, এতে ডেভিড হরোভিটস এবং ম্যালকম-জামাল ওয়ার্নারকে অন্তর্ভুক্ত করা হয়েছে । টিভোলি ছাত্র ইউনিয়ন ডেনভারের কমিউনিটি কলেজ, ডেনভারের মেট্রোপলিটন স্টেট ইউনিভার্সিটি এবং কলোরাডো ডেনভার বিশ্ববিদ্যালয়ের ছাত্র ইউনিয়নের কেন্দ্র হিসাবে কাজ করে। 
উল্লেখযোগ্য অনুষাদ